CELEX: C2007/042/69
Language: da
Date: 2007-02-24 00:00:00
Title: Sag T-409/06: Sag anlagt den 21. december 2006 — Sun Sang Kong Yuen Shoes Factory mod Rådet

24.2.2007   
            
            
               DA
            
            
               Den Europæiske Unions Tidende
            
            
               C 42/39
            
         Sag anlagt den 21. december 2006 — Sun Sang Kong Yuen Shoes Factory mod Rådet
   (Sag T-409/06)
   (2007/C 42/69)
   Processprog: engelsk
   Parter
   
      Sagsøger: Sun Sang Kong Yuen Shoes Factory (Hui Yang) Co. Ltd (Xin Xu, Kina) (ved solicitor I. MacVay, R. Thompson, QC, og barrister K. Beal)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Den anfægtede forordning annulleres, for så vidt som den vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er kinesisk producent og eksportør af læderfodtøj, har nedlagt påstand om annullation af Rådets forordning (EF) nr. 1472/2006 af 5. oktober 2006 om indførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam (1).
   Til støtte for søgsmålet gør sagsøgeren seks anbringender gældende:
   
               —
            
            
               Den anfægtede forordning er ugyldig som følge af et åbenbart fejlskøn eller udgør en tilsidesættelse af væsentlige formforskrifter og ligebehandlingsprincippet, da det i forordningen ikke lægges til grund, at sagsøgeren virkede på markedsøkonomiske vilkår (2).
            
         
               —
            
            
               Ved at afvise at behandle sagsøgeren på markedsøkonomiske vilkår tilsidesatte Kommissionen grundforordningens artikel 3 og foretog et åbenbart fejlskøn, da den undlod at tage relevante oplysninger angående markedets struktur og navnlig den væsentlige rolle, som spilles af uafhængige mellemhandlere ved udbuddet af varer, der produceres af sagsøgeren, i betragtning.
            
         
               —
            
            
               Kommissionen har overtrådt grundforordningens artikel 18, stk. 1, og tilsidesat sagsøgerens ret til kontradiktion.
            
         
               —
            
            
               Kommissionen har tilsidesat grundforordningens artikel 20, idet den har undladt at give sagsøgeren behørig underretning om den væsentlige ændring af de endelige foranstaltninger, der blev bragt i forslag af Kommissionen mellem den 7. juli og den 28. juli 2006.
            
         
               —
            
            
               Den anfægtede forordning er ugyldig som følge af et åbenbart fejlskøn for så vidt angår omfanget og varigheden af den skade, der udgør grundlaget for at pålægge sagsøgeren at betale told.
            
         
               —
            
            
               Den anfægtede forordning udgør en tilsidesættelse af grundforordningens artikel 2, stk. 10, for så vidt angår behovet for at foretage en »rimelig sammenligning« mellem eksportprisen og den normale værdi ved bedømmelsen af dumpingmargenen.
            
         
      (1)  EUT 2006 L 275, s. 1.
   
      (2)  Jf. artikel 2, stk. 7, litra b) og c), i Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT 1996 L 56, s. 1).